REFERAT DE APROBARE
[bookmark: _Hlk106693183]Proiectului de hotărâre privind aprobarea acordării unui mandat special reprezentantului de drept al Comunei Șoldanu în Adunarea Generală a Asociaților din cadrul Asociației de Dezvoltare Intercomunitară „ECOMANAGEMENT SALUBRIS” Călăraşi, în vederea exercitării votului privind aprobarea modificării tarifelor din contractul de delegare a gestiunii activităților de colectare și transport al deșeurilor în zona 2 Oltenița


Prin Adresa Asociației de Dezvoltare Intercomunitară „ECOMANAGEMENT SALUBRIS” Călăraşi nr. 561 din 27.05.2022, înregistrată la Primăria Comunei Șoldanu cu nr. 3177 din 27.05.2022 se solicită Consiliului local acordarea unui mandat special reprezentantului de drept al Comunei Șoldanu în Adunarea Generală a Asociaților din cadrul Asociației de Dezvoltare Intercomunitară „ECOMANAGEMENT SALUBRIS” Călăraşi, în vederea exercitării votului privind aprobarea modificării tarifelor din contractul de delegare a gestiunii activităților de colectare și transport al deșeurilor în zona 2 Oltenița, în conformitate cu elementele din solicitarea operatorului regional, IRIDEX GROUP SALUBRIZARE S.R.L. nr. 68 din 26.05.2022.
Prin Hotărârea Consiliului local al Comunei Șoldanu nr. 15/30.04.2008 se aprobă asocierea Comunei ŞOLDANU cu Județul CĂLĂRAŞI și unitățile administrativ-teritoriale de pe raza județului, în vederea constituirii Asociației de Dezvoltare Intercomunitară „ECOMANAGEMENT SALUBRIS” pentru dezvoltarea sistemului de management integrat al deșeurilor și extinderea infrastructurii de management al deșeurilor în Județul Călăraşi, aprobându-se ulterior Actul constitutiv și Statutul acestei asociații.
Analizând temeiurile juridice:
a) prevederile Ordonanței de urgență a Guvernului nr. 74/2018 pentru modificarea și completarea Legii nr. 211/2011 privind regimul deșeurilor, a Legii nr. 249/2015 privind modalitatea de gestionare a ambalajelor și a deșeurilor de ambalaje și a Ordonanței de urgență a Guvernului nr. 196/2005 privind Fondul pentru mediu;
b) prevederile art. 8 alin. (3) lit. d) și lit. k), art. 10 alin. (5) și alin. (51), din Legea nr. 51/2006 a serviciilor comunitare de utilități publice, republicată, cu modificările și completările ulterioare;
c) prevederile Legii nr. 101/2006 a serviciului de salubrizare a localităților, republicată, cu modificările și completările ulterioare;
d) prevederile art. 16 și art. 21 din Anexa nr. 2 la Hotărârea Guvernului nr. 855/2008 pentru aprobarea actului constitutiv-cadru și a statutului-cadru ale asociațiilor de dezvoltare intercomunitară cu obiect de activitate serviciile de utilități publice, cu modificările şi completările ulterioare;
e) prevederile art. 20 și art. 21 din Statutul Asociației de Dezvoltare Intercomunitară “ECOMANAGEMENT SALUBRIS;
f) prevederile art. 84, art. 91, art. 129 alin. (2) lit. d), alin. (7) lit. i) şi n) și ale art. 132 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare.
Față de aspectele anterior menționate, în temeiul art. 139 alin. (1) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, supunem spre aprobarea Consiliului local al comunei Șoldanu Proiectul de hotărâre nr. 41 din 20.06.2022 având ca obiect aprobarea acordării unui mandat special reprezentantului de drept al Comunei Șoldanu în Adunarea Generală a Asociaților din cadrul Asociației de Dezvoltare Intercomunitară „ECOMANAGEMENT SALUBRIS” Călăraşi, în vederea exercitării votului privind aprobarea modificării tarifelor din contractul de delegare a gestiunii activităților de colectare și transport al deșeurilor în zona 2 Oltenița.

